**Niclas Christoffer Almari** (s. 11. toukokuuta 1998 Espoo) on suomalainen jääkiekkopuolustaja, joka pelaa SM-liigajoukkue Rauman Lukossa. Hän on pelityyliltään peruspuolustaja.

Ura
---

### Seuraura

Almari aloitti jääkiekkoilun kuusivuotiaana Kirkkonummen Salamoissa. Hän siirtyi omien sanojensa mukaan noin 13-vuotiaana Espoon Palloseuraan ja sieltä sittemmin Espoo Bluesiin, jonka C-nuorten kapteenina Almari toimi kaudella 2013–2014. Almari johdatti joukkueen kauden päätteeksi C-nuorten Suomenmestaruuteen ja hänet valittiin C-nuorten SM-sarjan tähdistökentälliseen. Kesken kauden 2015–2016 Almari siirtyi Bluesista Jokereiden A-nuoriin.

Huhtikuussa 2016 Almari teki kolmivuotisen sopimuksen Hämeenlinnan Pallokerhon SM-liigajoukkueen kanssa. Pittsburgh Penguins varasi hänet viidennellä kierroksella 151. pelaajana NHL:n varaustilaisuudessa 2016. Almari sai tililleen ensimmäisen SM-liigaottelunsa kauden 2016–2017 avauskierroksella 17. syyskuuta 2016 Oulun Kärppiä vastaan. Hänet merkittiin HPK:n seitsemänneksi puolustajaksi. Almari jäi ottelussa lopulta ilman peliaikaa. Ensimmäiset peliaikansa hän sai SM-liigassa seuraavassa ottelussa 20. syyskuuta 2016 vieraissa Porin Ässiä vastaan, jolloin Almari sai jääaikaa 9.52 minuuttia. Hän sai ottelusta tehomerkinnän +1. Liigauransa avausmaalin Almari teki 5. lokakuuta 2016 Mikkelin Jukureita vastaan. Harri Ojanperä valitsi hänet ottelun Alumnien tähtien kakkostähdeksi.

Kaikkiaan Almari pelasi tulokaskautensa 2016–2017 aikana SM-liigassa 24 runkosarjaottelua tehopistein 3+2=5. Noin puolet runkosarjastaan hän pelasi lainalla Mestis-joukkue Lempäälän Kisassa, jossa Almari pelasi 23 runkosarjaottelua tehopistein 1+6=7. Loppukaudella hän siirtyi vahvistamaan HPK:n A-nuoria. Almari oli tehoilla 1+10=11 koko A-nuorten SM-liigan pudotuspelien tehokkain puolustaja sekä HPK:n paras pistemies ja syöttäjä. Hän jakoi myös sarjan tehotilaston voiton Lukon Matias Lainion kanssa lukemalla +8. Almari voitti kauden päätteeksi A-nuorten Suomenmestaruuden. HPK:ssa viettämänsä kauden jälkeen, huhtikuussa 2017 hän siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Almari ei saanut siellä kuitenkaan tililleen otteluakaan.

Joulukuussa 2017 HPK vuokrasi Almarin loppukauden 2017–2018 kattavalla sopimuksella Mestis-joukkue Espoo Unitediin. Hän pelasi siellä lopulta vain yhdeksän ottelua, kun Almari sai poissolojen myötä peliaikaa HPK:ssa, jossa hän pelasi 41 runkosarjaottelua tehopistein 4+4=8. Almari edusti joukkuetta myös Spengler Cupissa. Hän pelasi kauden aikana Mestistä Espoo Unitedin lisäksi myös neljän ottelun verran LeKissä. HPK:n kauden päätyttyä Almari siirtyi jälleen amatööritryout-sopimuksella loppukevääksi Wilkes-Barre/Scranton Penguinsin AHL-joukkueeseen. Tällä kertaa hän sai joukkueessa myös peliaikaa; Almari sai Penguinsissa tililleen kaksi runkosarja- ja yhden playoff-ottelun. Kaudeksi 2018–2019 hän palasi taas HPK:hon, jossa Almari voitti kauden päätteeksi Suomenmestaruuden.

Toukokuussa 2019 Almari teki kolmivuotisen NHL-tulokassopimuksen Pittsburgh Penguinsin kanssa. Syksyn harjoitusleirin päätteeksi hänet lähetettiin Wilkes-Barre/Scranton Penguinsin AHL-joukkueen vahvuuteen. Almari pelasi siellä koko kauden 2019–2020 tehden 51 runkosarjaottelussa tehot 1+6=7, kunnes koronaviruspandemia päätti AHL-kauden maaliskuussa 2020.

Syyskuussa 2020 Pittsburgh Penguins lainasi Almarin koko kauden 2020–2021 kattavalla sopimuksella SM-liigajoukkue Pelicansiin. Hän kärsi kauden aikana kuitenkin useista loukkaantumisista ja pelasi runkosarjassa vain 28 ottelua. Syksyn 2021 harjoitusleirin päätteeksi Pittsburgh Penguins lähetti Almarin Wilkes-Barre/Scranton Penguinsin AHL-joukkueeseen. Hän pelasi alkukaudella 11 AHL-ottelua sekä kuusi ottelua ECHL-joukkue Wheeling Nailersin vahvuudessa, kunnes helmikuussa 2022 Penguins lainasi Almarin loppukaudeksi Rauman Lukon SM-liigajoukkueeseen. SM-liigakauden päätyttyä huhtikuussa hän palasi Wilkes-Barre/Scrantonin AHL-joukkueeseen, jossa Almari pelasi loppukaudella kaksi ottelua.

Kaudeksi 2022–2023 Almari teki kaksivuotisen sopimuksen Lukon kanssa. Hän oli Harri Kainulaisen ohella joukkueen ainoa kauden kaikki 60 runkosarjaottelua pelannut pelaaja. Huhtikuussa 2024 Almari solmi kaksivuotisen jatkosopimuksen Lukon kanssa.

### Maajoukkueura

Almari edusti Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Hänet valittiin myös alle 18-vuotiaiden MM-leiriryhmään vuonna 2016, mutta Almari ei kuitenkaan mahtunut lopullisen kisajoukkueeseen. Yhteensä hän on pelannut 11 nuorten ja 34 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Blues | A-SM | 26 | 4 | 4 | 8 | 16 | – | – | – | – | – |
| 2015–2016 | Blues | A-SM | 12 | 0 | 0 | 0 | 4 | – | – | – | – | – |
|  | Jokerit | A-SM | 27 | 2 | 5 | 7 | 10 | 2 | 0 | 1 | 1 | 4 |
| 2016–2017 | HPK | A-SM | 10 | 1 | 4 | 5 | 0 | 10 | 1 | 10 | 11 | 0 |
|  | HPK | SM-liiga | 24 | 3 | 2 | 5 | 10 | – | – | – | – | – |
|  | LeKi | Mestis | 23 | 1 | 6 | 7 | 8 | – | – | – | – | – |
| 2017–2018 | HPK | A-SM | – | – | – | – | – | 5 | 2 | 1 | 3 | 14 |
|  | HPK | SM-liiga | 41 | 4 | 4 | 8 | 6 | – | – | – | – | – |
|  | LeKi | Mestis | 4 | 0 | 1 | 1 | 0 | – | – | – | – | – |
|  | Espoo United | Mestis | 9 | 0 | 3 | 3 | 16 | – | – | – | – | – |
|  | Wilkes-Barre/Scranton Penguins | AHL | 2 | 0 | 0 | 0 | 2 | 1 | 0 | 1 | 1 | 0 |
| 2018–2019 | HPK | A-SM | 2 | 0 | 1 | 1 | 2 | – | – | – | – | – |
|  | HPK | SM-liiga | 41 | 1 | 4 | 5 | 6 | 18 | 0 | 0 | 0 | 2 | Kanada-malja |
| 2019–2020 | Wilkes-Barre/Scranton Penguins | AHL | 51 | 1 | 6 | 7 | 18 | – | – | – | – | – |
| 2020–2021 | Pelicans | SM-liiga | 28 | 1 | 6 | 7 | 6 | 5 | 0 | 0 | 0 | 0 |
| 2021–2022 | Wilkes-Barre/Scranton Penguins | AHL | 13 | 1 | 1 | 2 | 2 | – | – | – | – | – |
|  | Wheeling Nailers | ECHL | 6 | 0 | 4 | 4 | 2 | – | – | – | – | – |
|  | Lukko | SM-liiga | 15 | 0 | 2 | 2 | 6 | 7 | 0 | 0 | 0 | 2 |
| 2022–2023 | Lukko | SM-liiga | 60 | 4 | 17 | 21 | 16 | 6 | 0 | 0 | 0 | 0 |
| 6 kautta | yhteensä | SM-liiga | 210 | 13 | 35 | 48 | 50 | 36 | 0 | 0 | 0 | 4 |
| 3 kautta | yhteensä | AHL | 66 | 2 | 7 | 9 | 22 | 1 | 0 | 1 | 1 | 0 |
| 2 kautta | yhteensä | Mestis | 36 | 1 | 10 | 11 | 24 | – | – | – | – | – |
| 1 kausi | yhteensä | ECHL | 6 | 0 | 4 | 4 | 2 | – | – | – | – | – |

Lähteet
-------

* Niclas Almari The Internet Hockey Databasessa (englanniksi)
* Niclas Almari Eurohockey-sivustolla (englanniksi)
* Niclas Almari *Elite Prospects*. Everysport Media Group AB.  (englanniksi)

### Viitteet

1. ↑  Hämeenlinnan Pallokerho (@pallokerho) on Instagram: "Eilen voimamiestaitojaan esitellyt Niclas Almari täyttää tänään 18 vuotta!! #hpk #illallahallille *instagram.com*.  11.5.2016. HPK Liiga Oy. Viitattu 26.9.2019.
2. 1 2  Tilastot - Niclas Almari *liiga.fi*. Jääkiekon SM-liiga Oy. Viitattu 14.5.2019.
3. ↑  Uhari, Markku: Näin paljon HPK:n mestarijoukkueen jäsenet ansaitsivat: Antti Pennasen tuloilla ostaisi 174 hyvää kausikorttia *hameensanomat.fi*.  4.11.2019. Hämeen Sanomat Oy. Viitattu 11.8.2020.
4. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
5. 1 2 3 4 5 6 7  Niclas Almari *Elite Prospects*. Everysport Media Group AB.  (englanniksi)
6. 1 2  Määttä, Arto: Pelicansin pelaaja-arviot 2020−21: Edellisen kauden pettymys pyyhittiin Lahdessa pois Björnisen ja Laschin johdolla *Jatkoaika.com*.  30.4.2021. Jatkoaika r.y. Viitattu 26.5.2021.
7. ↑  Alste, Marjo: Niclas Almari tähtää korkealle -Pelaajasopimus HPK:hon sekä NHL-varaus taskussa *kirkkonummensanomat.fi*.  15.7.2016. KIRKKONUMMI:  Kirkkonummen Sanomat Oy. Viitattu 7.4.2017.
8. ↑  HPK:n ensi kauden runko julki - Jukureiden tehomiehet Hämeenlinnaan *Jatkoaika.com*.  29.4.2016. Jatkoaika r.y. Viitattu 27.6.2016.
9. ↑  Kokoonpanot *liiga.fi*.  17.9.2016. Jääkiekon SM-liiga Oy. Viitattu 18.9.2016.
10. ↑  Ottelutilastot *liiga.fi*.  17.9.2016. Jääkiekon SM-liiga Oy. Viitattu 18.9.2016.
11. ↑  Ottelutilastot *liiga.fi*.  20.9.2016. Jääkiekon SM-liiga Oy. Viitattu 25.9.2016.
12. ↑  Otteluseuranta *liiga.fi*.  5.10.2016. Jääkiekon SM-liiga Oy. Viitattu 5.10.2016.
13. ↑  Elite Prospects - HPK U20 *eliteprospects.com*. Everysport Media Group AB. Viitattu 14.5.2019. (englanniksi)
14. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 14.5.2019. (englanniksi)
15. ↑  Nuorten SM-liigan mestaripakki loppukaudeksi Pohjois-Amerikkaan *Jatkoaika.com*.  11.4.2017. Jatkoaika r.y. Viitattu 18.5.2017.
16. ↑  HPK:lle kahdeksan jatkosopimusta – Nikkilä ja Tuulola pitkiin sopimuksiin! *hpk.fi*.  7.12.2017. HPK Liiga Oy. Viitattu 7.12.2017.
17. ↑  Lindgren ja Almari NHL-seurojensa mukana *hpk.fi*.  27.3.2018. HPK Liiga Oy. Viitattu 8.6.2023.
18. ↑  Penguins Sign Defenseman Almari to a Three-Year, Entry-Level Contract *nhl.com/penguins*.  9.5.2019. Pittsburgh Penguins. Viitattu 14.5.2019. (englanniksi)
19. ↑  Väänänen, Ville: HPK:n mestaripakille NHL-sopimus *is.fi*.  9.5.2019. Sanoma Media Finland Oy. Viitattu 8.6.2023.
20. ↑  Penguins Reduce Training Camp Roster to 27 Players *nhl.com/penguins*.  23.9.2019. Pittsburgh Penguins. Viitattu 26.9.2019. (englanniksi)
21. ↑  Heikkinen, Feliks: NHL-seura passitti neljä suomalaista farmiin – Liigan mestarit mukana joukossa *MTVuutiset.fi*.  23.9.2019. Telia Company AB. Viitattu 8.6.2023.
22. ↑  Määttä, Arto: Pelicans vahvistaa myös puolustustaan NHL-lainalla − Niclas Almari turkoosipaitaan *Jatkoaika.com*.  16.9.2020. Jatkoaika r.y. Viitattu 16.9.2020.
23. ↑  Penguins Reduce Training Camp Roster to 35 Players *nhl.com/penguins*.  2.10.2021. Pittsburgh Penguins. Viitattu 13.10.2021.
24. ↑  Lukon puolustukseen vahvistusta Pohjois-Amerikasta − Niclas Almari palaa kotimaan kentille *Jatkoaika.com*.  9.2.2022. Jatkoaika r.y. Viitattu 9.2.2022.
25. ↑  Mäkeläinen, Kimmo: Niclas Almari palaa kevääksi AHL:ään *ls24.fi*.  9.2.2022. Marva Media Oy. Viitattu 19.5.2022.
26. ↑  Tallskog, Mika: Niclas Almari jatkaa Lukossa seuraavat kaksi kautta *Jatkoaika.com*.  1.6.2022. Jatkoaika r.y. Viitattu 3.6.2022.
27. ↑  Elite Prospects - Lukko *eliteprospects.com*. Everysport Media Group AB. Viitattu 8.6.2023. (englanniksi)
28. ↑  Alle 18-vuotiaiden MM-leiriryhmä nimetty *leijonat.fi*.  31.3.2016. Suomen Jääkiekkoliitto – Finlands Ishockeyförbund ry. Viitattu 27.6.2016.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
88 Morand |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen